ร้านก๋วยเตี๋ยวหมู - เนื้อ บางลำพู ก็ไม่ทราบที่มาของชื่อร้านเหมือนกัน รู้แต่ว่าร้านนี้ เป็นร้านก๋วยเตี๋ยวที่น่านั่ง คลาสสิค ด้วยการตกแต่งแนวย้อนยุคด้วยโต๊ะ เก้าอี้ไม้ ของใช้ ต่างๆ ที่เราท่านอาจไม่เคยเห็นกัน มารวมกันอยู่ที่ร้านนี้

เส้นทาง
: ร้านนี้ตั้งอยู่ หลังตลาดไนท์สแคว์เก่า ถ้ามาจาเกาะลอยให้เลี้ยวซ้ายซอยข้าง Gusto Pub อยู่ติดกับร้านส้มตำอมรา น่าเป็นเจ้าของเดียวกับร้านส้มตำ เพราะร้านตกแต่งคล้ายกัน

เมนู
: ที่ร้านมีทั้งก๋วยเตี๋ยวหมู - เนื้อ แต่โอ๋ไม่ทานเนื้อ สั่งเป็นก๋วยเตี๋ยวหมู เค้าใส่ลูกชิ้น - หมูหมักชิ้นโต ๆ หมักได้เนื้อนุ่มมาก รสชาติกลมกล่อมทั้งหมูและน้ำซุป สั่งก๋วยเตี๋ยวแห้งทางร้านจะคลุกเคล้าเส้นก๋วยเตี๋ยวกับซีอิ้วหวานด้วย
ใส่ลูกชิ้นมาก็เยอะ สนนราคาก๋วยเตี๋ยวหมูชามละ 40.- เท่านั้นเอง แต่มาช่วงเที่ยง ก็คอยคิวนานนิดนึง ร้านหน้านั่งโดยรวม รสชาติดีค่ะ